CELEX: C2004/300/57
Language: fi
Date: 2004-12-04 00:00:00
Title: Asia C-421/04: Audiencia Provincial de Barcelonan — 15. jaosto, 28.6.2004 tekemällään päätöksellä esittämä ennakkoratkaisupyyntö asiassa Matratzen Concord, AG vastaan Hukla-Germany, S.A.

4.12.2004   
            
            
               FI
            
            
               Euroopan unionin virallinen lehti
            
            
               C 300/31
            
         Audiencia Provincial de Barcelonan — 15. jaosto, 28.6.2004 tekemällään päätöksellä esittämä ennakkoratkaisupyyntö asiassa MATRATZEN CONCORD, AG vastaan HUKLA-GERMANY, S.A.
   (Asia C-421/04)
   (2004/C 300/57)
   Audiencia Provincial de Barcelona — 15. jaosto on pyytänyt 28.6.2004 tekemällään päätöksellä, joka on saapunut Euroopan yhteisöjen tuomioistuimeen 1.10.2004, yhteisöjen tuomioistuimelta ennakkoratkaisua asiassa MATRATZEN CONCORD, AG vastaan HUKLA-GERMANY, S.A. seuraavaan kysymykseen:
   ”Voidaanko jäsenvaltioiden välistä kauppaa rajoittaa peitellysti jäsenvaltiossa pätevästi rekisteröidyllä tavaramerkillä, jollainen on esimerkiksi patjoja ja niihin liittyviä tavaroita varten rekisteröity espanjalainen tavaramerkki MATRATZEN, kun toisen jäsenvaltion kielellä, joka ei ole kieli, jota ensimmäisessä jäsenvaltiossa puhutaan, kyseessä oleva tavaramerkki on erottamiskyvytön tai kun sitä käytetään elinkeinotoiminnassa osoittamaan sillä suojattua tavaraa tai sen lajia, laatua, määrää, käyttötarkoitusta, arvoa, maantieteellistä alkuperää tai tavaran muita ominaispiirteitä?”